### Beslutning

Lotte Thorsen, Tove Frandsen, Birte Vestergaard og Alexander Lassen kunne tiltræde indstillingen i overensstemmelse med Magistratens anbefaling.

Jonas Jepsen og Osvald Svendsen tog forbehold for drøftelse med gruppen.

Jesper Jessen kunne ikke tiltræde indstillingen.

Et enigt udvalg bemærkede, at udvalget vil genbesøge behovet for at klarlægge områdets planmæssige rammer.

Forvaltningen indhenter en 3D-visualisering fra bygherre inden sagen behandles i byrådet. Efter forslag fra stadsarkitekten skal 3D-visualiseringen laves i gadeniveau fra én vinkel, hvor der kigges mod vest, således det visualiseres, hvordan gadeforløbet bliver.

Ansøgning om at opføre en etagebebyggelse i fem etager med fem boliger og erhverv i stueetagen på [adresse].

### Resumé

Der er søgt om tilladelse til at opføre en etagebebyggelse på [adresse] i fem etager til erstatning for det eksisterende forhus i 2 ½ etager, som nedrives.

Teknik og Miljø vurderer, at projektet har væsentlig politisk interesse grundet bebyggelsens beliggenhed i [adresse], på grund af indsigelserne i høringen samt Lokalt Kulturmiljøråds udtalelse til sagen.

Projektet er i overensstemmelse med lokalplanen og kommuneplanrammen for området.

I indsigelserne fra de omkringboende og Lokalt Kulturmiljøråd peges der hovedsageligt på [adresse] charme og karakter og det forhold, at gadeforløbet udgør en samlet bevaringsværdig helhed, som projektet vil forringe. Derudover peges på indbliksgener, forringelse af lysforhold samt opholdsarealer.

Teknik og Miljø vurderer, at projektet har høj kvalitet, at bebyggelsen er tilpasset de øvrige bebyggelser og er indpasset den historiske gade, og at lys- og indbliksgener ikke ligger udover det forventelige i den tæt bebyggede midtby.

### Indstilling

Det indstilles:

At 1) [adresse] godkender det ansøgte projekt og bemyndiger Teknik og Miljø til at meddele de nødvendige tilladelser.

### Sagens forløb

09-09-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-09-2020 Magistraten

Fremsendes til [adresse] med bemærkning, at Magistraten i mødet den 14. september 2020 anbefaler, at byrådet tiltræder Magistratsafdelingen for Teknik og Miljøs indstilling af 25. august 2020.

Gerda Henriksen kan ikke tiltræde indstillingen.

Cirkeline Clausen, rådmand John Andresen, rådmand Mie Danielsen og Nete Kristiansen tog forbehold.

 23-09-2020 [adresse]
Fremsendes til Teknisk Udvalg til behandling i henhold til beslutning i byrådets møde den 23. september 2020.
 19-10-2020 Teknisk Udvalg

Lotte Thorsen, Tove Frandsen, Birte Vestergaard og Alexander Lassen kunne tiltræde indstillingen i overensstemmelse med Magistratens anbefaling.

Jonas Jepsen og Osvald Svendsen tog forbehold for drøftelse med gruppen.

Jesper Jessen kunne ikke tiltræde indstillingen.

Et enigt udvalg bemærkede, at udvalget vil genbesøge behovet for at klarlægge områdets planmæssige rammer.

Forvaltningen indhenter en 3D-visualisering fra bygherre inden sagen behandles i byrådet. Efter forslag fra stadsarkitekten skal 3D-visualiseringen laves i gadeniveau fra én vinkel, hvor der kigges mod vest, således det visualiseres, hvordan gadeforløbet bliver.